ЕВРАЗИЯ ӨКМӨТТӨР АРАЛЫК КЕҢЕШИ 
ТЕСКЕМЕ

2024-жылдын «01» октябры               № 16                               Ереван шаары

Евразия экономикалык бирлигине мүчө мамлекеттердин жарандык авиация тармагындагы мыйзамдарын шайкеш келтирүүнүн айрым маселелери жөнүндө 
Координацияланган (макулдашылган) транспорт саясаты жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 24 тиркеме) 11-пунктунун 2-пунктчасына жана Евразия өкмөттөр аралык кеңешинин 2021-жылдын 20-августундагы 
№ 15 тескемеси менен бекитилген Евразия экономикалык бирлигине мүчө мамлекеттердин 2021 – 2023-жылдарга координацияланган (макулдашылган) транспорт саясатынын негизги багыттарын жана этаптарын ишке ашыруу боюнча иш-чаралар («жол картасы») планынын 42-пунктуна ылайык:
1. Евразия экономикалык бирлигине мүчө мамлекеттердин өкмөттөрүнөн аба транспортунун кызмат көрсөтүүлөрүнүн жалпы рыногунун иштешин камсыз кылуу жана Жогорку Евразия экономикалык кеңешинин 2016-жылдын 26-декабрындагы № 19 чечими менен бекитилген Евразия экономикалык бирлигине мүчө мамлекеттердин координацияланган (макулдашылган) транспорттук саясатын ишке ашыруунун негизги багыттарын жана этаптарын ишке ашыруу максатында 2025-жылдын 
1-январына чейин аба кемелеринин учууга жарактуулугу чөйрөсүндө жарандык авиация тармагындагы эл аралык укуктун ченемдерине жана принциптерине ылайык мүчө мамлекеттердин мыйзамдарын төмөнкү багыттар боюнча шайкеш келтирүү ишин уюштуруу жагы суралсын:
а) Евразия экономикалык бирлигинин башка мүчө мамлекетинин аймагына учууга жарактуулугунун сертификаты жок же учууга жарамдуулугун убактылуу жоготкон аба кемесин өткөргөндө маалымдоо тартибин аныктоо (Армения Республикасы, Беларусь Республикасы, Казакстан Республикасы, Кыргыз Республикасы жана Россия Федерациясы); 
б) учууга жарактуулугунун сертификаты болбогон же учууга жарактуулугун убактылуу жоготкон аба кемесинин учуусуна уруксат берүү үчүн негиздерди аныктоо (Армения Республикасы, Беларусь Республикасы, Казакстан Республикасы, Кыргыз Республикасы жана Россия Федерациясы); 
2. Евразия экономикалык комиссиясы ушул тескеменин ишке ашырылышына мониторинг жүргүзсүн. 
3. Ушул тескеме Евразия экономикалык бирлигинин расмий сайтына жарыяланган датадан тартып күчүнө кирет.

